Francë: Socialistët fitojnë në zgjedhjet lokale
Të majtët u paraqitën mirë në këto zgjedhje duke i shkaktuar një disfatë konservatorëve të zotit Sarkozy
Presidenti Nikola Sarkozi pësoi dje një disfatë në shkallë vendi nga ana e votuesve të cilët me zhgënjimin e tyre për shkak të problemeve ekonomike favorizuan të majtët e opozitës në zgjedhjet lokale. Rezultatet zyrtare thuajse të plota tregojnë se kandidatët socialistë dhe të tjerë të së majtës dominuan në zgjedhjet e djeshme lokale që ishin raundi i parë i votimeve në 26 rajonet e Francës. Raundi i dytë vendimtar mbahet më 21 mars. Kandidatët e majtë morën 53.6 përqind të të gjitha votave, sipas të dhënave të Ministrisë së Brendshme. Partia konservatore UMP e zotit Sarkozi ka marrë 39.8 përqind. Partia e gjelbër Europe Ecologie doli e treta dhe Fronti Kombëtar i katërti. Shumë francezë fajësojnë zotin Sarkozi se nuk mbrojti vendet e punës në kushtet krizës ekonomike, më e rënda në Francë që nga Lufta e Dytë Botërore. Socialistët, të cilët kanë qenë të përçarë për një kohë të gjatë, po përfitojnë nga ky zemërim. thotë votues. Megjithëse fushata u përqendrua te problemet rajonale si rrugët dhe vendet e punës, shumë francezë i panë këto zgjedhje si referendum për zotin Sarkozi. Anketat tregojnë se në raundin e dytë socialistët dhe aleatët e tyre do të fitojnë shumicën dërrmuese në zgjedhjet lokale.